**Poem (prea puţin) erotic**

*Liliana Trif Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Poemul tău ‘mi-mbracă-n aur pielea

Şi-mi glazurează tălpile cu miere

Ca un veşmânt ţesut sub vraja lunii

Ce mă-nvelește-n voaluri de plăcere.

E-un erotism cu note diafane

Prea rafinat să-l pot nega, şi totuşi,

Un mic refuz o să-mi permit, iubite,

O să te-aştept pe lacul plin de lotuşi

În lotca mea de vis, pe tâmpla caldă

A unui asfinţit de timp. Cu pana

Să-mi scrii pe sâni poeme de iubire

Şi-o să semnez alături: Liliana.

- Când îți ating metafora cu palma

Și gust nectarul zeilor din ansă

Simt cum pulsează-n razele de lună

Plăceri nebune, mă scufund în transă

Și ochii minții te găsesc desculță,

O lebădă ce desenează stele

Străpunse alegoric de-o săgeată,

Eu le adun, împodobesc cu ele

Luntrea iubirii, noaptea să ne poarte

Spre țărmuri calde, verde e poiana

În care vom concepe-o poezie

Şi-o vom semna Ioan și Liliana.

Liliana Trif Ioan Grigoraș